als_Latn dik_Latn sag_Latn
Qytetarët e Tetovës dhe rrethinës mbrëmë kanë alarmuar një situatë të pazakontë lidhur me ndotjen e ajrit.
Shqetësimet e mijëra qytetarëve kanë pasuar mbrëmë përmes rrjeteve sociale dhe reagimeve të tjera, duke theksuar se gjatë natës është ndjerë një erë gazi në tërë qytetin dhe zonat përreth.
Alarmi i ngjajshëm është bërë edhe nga organizata “EcoGuerilla”, e cila ka informuar se një erë gazi ka shqetësuar qytetarët duke shkaktuar problem me frymëmarrjen. “Tetova një kohë të gjatë është peng i terrorit ekologjik që po bëhet ndaj qytetarëve. Duke mos krijuar huti dhe shpekulime rreth përmbajtjes së këtij gazi, apelojmë që urgjentisht Ministria e Ekologjisë dhe komuna e Tetovës të deklarohen lidhur me gjendjen e krijuar alarmuese”, thuhet në komunikatën e kësaj organizate. Sipas tyre, çdo qytetarë duhet të alarmojë probleme dhe shqetësime lidhur me ndotjen.
“Ftojmë qytetarët që të paraqiten në linjën telefonike 0800 55 043 e cila është pa pagesë dhe ëeb aplikacionin E-report Tetova, ku në çdo kohë mund ti paraqesin problemet me ndotjen e ajrit dhe ambientit”, thuhet në reagimin e Organizatës “Eco Guerrilla”.
Qytetarët kanë shprehur reagime se kjo gjendje është krijuar nga ndotësi më I madh, kombinati i hekuranës “Jugohrom”. Ata kanë shkruar se dyshimet janë se gjatë natës po digjen materiale të dyshimta në këtë shkritore, përfshirë edhe goma të vjetëruara apo material tjera me përbërje helmesh. (INA)
als_Latn als_Latn als_Latn als_Latn als_Latn